recursal/SuperWikiNEXT-32B huggingface dataset:
அரும்பிகள்
அரும்பிகள் (*இசுபாஞ்சிலா லாகுசுட்ரிசு*)
**அரும்பிகள்** (*Gemmules*) என்பவை கடற்பஞ்சுகளில் காணப்படும் மொட்டுகள் ஆகும். கடற்பஞ்சுகள் அசாதாரண சூழலில் கலவியற்ற இனப்பெருக்கத்தில் ஈடுபடுகின்றன. கலவியற்ற இனப்பெருக்கத்தின் போது அசாதாரணமாக இனப்பெருக்கம் ஆகி இளம் உயிரிகள் உற்பத்தியாகின்றன.

பாலிலா இனப்பெருக்கத்தின் பங்கு
------------------------------

கடற்பஞ்சுகளில்  பாலிலா இனப்பெருக்க முறையில் மொட்டு விடுகின்றன. இந்த மொட்டுகள் வெளிப்புறத்திலோ அல்லது உட்புறத்திலோ தோன்றும். உள் மொட்டுகள் ஜெம்யுல்கள் எனப்படும். இருவகை மொட்டுகளும் வளர்ச்சி அடைந்து கடற்பஞ்சுகளாக உருவாகின்றன.

பண்புகள்
--------

ஆக்ஸிஜன் இல்லை என்றாலும் குளிா்ந்த சூழல் இருந்தாலும், உலா்ந்த நிலை இருந்தாலும் உயிா் வாழும் அகமொட்டுகள் பாக்டீரியாவின் என்டோஸ் போர்களை ஒத்து காணப்படும். அகமொட்டுகளைச் சுற்றிலும் அமீபாசைட்டால் ஆனது. மேலும்  அதனைச் சுற்றிலும் ஸ்பிக்குள்கள் (நுண்சட்டங்கள்) காணப்படும். வாழும் சூழல் இல்லாவிடிலும்  அகமொட்டுகள் முதிா்ச்சி  அடைந்த நிலையில்  வாழும், வளரும்.

குறிப்புகள்
-----------

* Feldkamp, Susan (2002). *Modern Biology.* United States: Holt, Rinehart, and Winston. p. 695. Accessed on May 23, 2006.

1. ↑  எசு. கே. வள்ளி; சி. இராஜசேகரன் (1991). "4. புழையுடலிகள்" (in தமிழ்). *முதுகெலும்பற்றவை-I [Invertebrata-I]* (பாடப்புத்தகம்). திருச்சிராப்பள்ளி: பாரதிதாசன் பல்கலைக்கழகம், திருச்சிராப்பள்ளி (published 11.09.1991). பக். 364.
**பரமேசுவர் கோத்ரெஜ்** (*Parmeshwar Godrej*) என்பவர் கோத்ரெஜ் தொழில் குழுமத் தலைவர் அதி கோத்ரேஜ் என்பவரின் மனைவி ஆவார். சமூக நலனுக்காகப் பல செயல்பாடுகளுக்கு நிதி உதவிகள் வழங்கிய கொடையாளராகக் கருதப்படுகிறார்.

வாழ்வும் பணிகளும்
-----------------

திருமணம் செய்துகொள்வதற்கு முன்பு ஏர் இந்தியா நிறுவனத்தில் வானூர்திப் பணிப் பெண்ணாக இருந்தார். சீக்கியக் குடும்பத்தில் பிறந்த பரமேசுவர் கோத்ரெஜ் ஆடைகளை வடிவமைப்பதிலும், இல்லங்களை அலங்கரிப்பதிலும், கலையுணர்வுடன் வாழ்வதிலும் ஈடுபாடு காட்டியவர்.

2004 ஆம் ஆண்டில் எயிட்ஸ் நோய் விழிப்புணர்வைப் பரப்ப ஹீரோஸ் பிராஜக்ட் என்ற பெயரில் ஓர் அமைப்பை உருவாக்கினார். இம்முயற்சியில் ஆலிவுட் நடிகர் ரிச்சர்ட் கேர், பில் மற்றும் மெலிந்தா அறக்கட்டளை, கிளிண்டன் குளோபல் நிறுவனம் ஆகியோரும் இணைந்து கொண்டனர்.

பாலிவுட் நடிகை ஏம மாலினி மற்றும் நடிகரும் இயக்குநருமான பெரோசு கான் ஆகியோருக்கு ஆடை வடிவமைப்பாளராக இருந்தார்.

70 ஆண்டு அகவையான பரமேசுவர் கோத்ரெஜ் 2016, அக்தோபர் 10 இல் நோய்வாய்ப்பட்டு மும்பையில் காலமானார்.

மேற்கோள்
--------

1. 1 2  "The Sunday Tribune - Spectrum". .
2. ↑
3. ↑  May 1, 2011, PEDIGREE APART, Vimla Patil
4. ↑
5. ↑  "Parmeshwar Godrej’s dream goal". *dna*. 12 March 2010. .
6. ↑  "Heroes Project". .
7. ↑  "Richard Gere and Parmeshwar Godrej Launch The Heroes Project To Mobilize Societal Leaders and the Media Industry to Fight AIDS in India". *Bill & Melinda Gates Foundation*. .
8. ↑  Abrol, Somya (11 October 2016). "Socialite and businesswoman Parmeshwar Godrej passes away". India Today.. பார்த்த நாள்: 11 October 2016.
**உருய் உலோப்பசு** (ஆங்கிலம்: *Ruy Lopez*, எசுப்பானியம்: *apertura Ruy López*) என்பது ஒரு சதுரங்க முன்நகர்வு ஆகும். இது எசுப்பானிய முன்நகர்வு அல்லது எசுப்பானிய விளையாட்டு எனவும் அழைக்கப்படும். இந்த முன்நகர்வு பின்வருமாறு தொடங்கும்.

*1.e4 e5*

*2.Nf3 Nc6*

*3.Bb5*

ருய் லோபஸ் என்பது பிரபலமான சதுரங்க முன்நகர்வுகளுள் ஒன்றாகும். சதுரங்க முன்நகர்வுகளுக்கான கலைக் களஞ்சியத்தில் சி60இலிருந்து சி99 வரையான இடம் ருய் லோபசிற்கு ஒதுக்கப்பட்டுள்ளது.

வரலாறு
------

எசுப்பானியப் பாதிரியாரான ருய் லோபஸ் டெ செகுராவால் இந்த முன்நகர்வு பற்றியும் ஏனைய முன்நகர்வுகள் பற்றியும் லிப்ரோ டெல் அஜெட்ரெழ் என்ற 150 பக்கங்களைக் கொண்ட புத்தகம் ஒன்று 1561ஆம் ஆண்டு எழுதப்பட்டது. அதன் பின்னரே ருய் லோபஸ் என்று இந்த முன்நகர்வுக்குப் பெயர் சூட்டப்பட்டது. ஆனாலும் இந்த முன்நகர்வு ஏற்கனவே 1490இல் எழுதப்பட்ட கோட்டிங்கென் ஓலைச் சுவடியில் உள்ளடக்கப்பட்டிருந்தது.

அடிப்படை
--------

பாரம்பரிய முறைப்படி, ருய் லோபஸ் முன்நகர்வை மேற்கொள்ளும் வெள்ளையின் குறிக்கோள் கறுப்பின் சிப்பாய்களின் கட்டமைப்பைக் குலைப்பதேயாகும். வெள்ளையினுடைய மூன்றாவது நகர்வு *e5* சிப்பாயை *f3* குதிரையின் தாக்குதலிலிருந்து காக்கும் குதிரையைத் தாக்குவதாக அமையும். *e5* சிப்பாயைத் தாக்கும் *4.Bxc6 dxc6 5.Nxe5* என்பது ஏமாற்றம் விளைவிக்கக்கூடியது. ஏனெனில், கறுப்பின் *5...Qd4* என்ற நகர்வு குதிரையையும் *e4* சிப்பாயையும் கவை செய்வதாக அமையும். அல்லது *5...Qg5* என்பது குதிரையையும் *g2* சிப்பாயையும் கவை செய்வதாக அமையும். இவற்றுள் ஏதாவது ஒன்றின் மூலம் கறுப்பு இழந்த காயைத் திரும்பப் பெறுவதுடன் நல்ல ஒரு நிலையையும் பெற்றுக் கொள்ள முடியும். ஆனாலும் கூட வெள்ளையின் *3.Bb5* என்பது ஒரு சிறந்த நகர்வு ஆகும். ஏனெனில், அதன் மூலம் கோட்டை கட்டுதலுக்குத் தயாராகவும் கறுப்பின் ராஜாவுக்குப் பிணை ஒன்றை ஏற்படுத்துவதற்கான சாத்தியக்கூறினையும் பெற்றுக் கொள்ளலாம். ஆனாலும் வெள்ளையின் மூன்றாவது நகர்வு எந்த உடனடி அச்சுறுத்தலையும் கொடுக்கவில்லை. ஆகவே, கறுப்பு பல்வேறு விதங்களில் அதனை எதிர்கொள்ள முடியும்.

கறுப்பின் மூன்றாவது நகர்வு
--------------------------

ருய் லோபஸ் முன்நகர்வில் பெரும்பாலும் கறுப்பின் மூன்றாவது நகர்வு *3...a6* என அமையும். அதைத் தவிரவும் செய்யப்படும் வேறு நகர்வுகள் கீழே தரப்படுகின்றன.

* *3...g6*
* *3...Nge7*
* *3...Nd4*
* *3...d6*
* *3...Nf6*
* *3...Bc5*
* *3...a5*
* *3...b6*
* *3...Na5*
* *3...Nb8*
* *3...d5*
* *3...Qe7*
* *3...Be7*
* *3...Bb4*
* *3...f6*
* *3...g5*

மேற்கோள்கள்
-----------

1. ↑  ["ருய் லோபஸ் அல்லது எசுப்பானிய முன்நகர்வு (ஆங்கில மொழியில்)". .  ருய் லோபஸ் அல்லது எசுப்பானிய முன்நகர்வு (ஆங்கில மொழியில்)]
2. ↑  "ருய் லோபஸ்: அனைத்து வேறுபாடுகளும் (ஆங்கில மொழியில்)". .
3. ↑  "ருய் லோபஸ்-தொடக்க நிலை (ஆங்கில மொழியில்)". .
4. ↑  ருய் லோபஸ் (ஆங்கில மொழியில்)
5. ↑  ருய் லோபச் (ஆங்கில மொழியில்)
6. ↑  "எசுப்பானிய விளையாட்டைப் புரிந்து கொள்தல் (ருய் லோபஸ்) (ஆங்கில மொழியில்)". .
7. ↑  றுய் லோபஸ் (ஆங்கில மொழியில்)
8. ↑  ["ஒரு கற்றுக்குட்டியின் சதுரங்க முன்நகர்வுகளின் தோட்டம் (ஆங்கில மொழியில்)". .  ஒரு கற்றுக்குட்டியின் சதுரங்க முன்நகர்வுகளின் தோட்டம் (ஆங்கில மொழியில்)]
9. ↑  ருய் லோபஸ்-பிரபல்யமான சதுரங்க முன்நகர்வு உத்தி (ஆங்கில மொழியில்)
**சந்தோஷி,** (Santhoshi) மார்ச் 31, 1987இல் பிறந்த ஒரு இந்திய திரைப்பட மற்றும் தொலைக்காட்சி நடிகை ஆவார். *பாலா* , *ஜெய்* மற்றும் *ஹனிமூன் எக்ஸ்பிரஸ்* படங்களில் நடித்ததின் மூலமாக அறியப்படுகிறார். மேலும் பிரதானமான தொலைக்காட்சித் தொடரான "அரசி"யில் இவரது நடிப்பு குறிப்பிடத்தக்கது.

தொழில்
------

சந்தோஷி, கோபால கிருஷ்ணா மூர்த்தி மற்றும் தொலைக்காட்சி நடிகை பூர்ணிமா  ஆகியோருக்கு இந்தியாவிலுள்ள சென்னையில் பிறந்தார். இவருக்கு எட்டு வயது இருக்கும்போது, இவருடைய தாயுடன் முதல் முறையாக ஒரு தொலைக்காட்சித் தொடரில் நடித்தார். பின்னர் *பாபா* (2002) படத்தில் அறிமுகமானார். இதில் ரஜினிகாந்த் நடித்துள்ளார். இதில், மனிஷா கொய்ராலாவின் சகோதரியாக நடித்தார். அதன்பிறகு, *ஆசை ஆசையாய்* (2002), *பாலா* (2002), *மாறன்* (2002) மற்றும் *இராணுவம்* (2003) போன்ற பல தமிழ் திரைப்படங்களில் துணைக் கதாபாத்திரத்தில் நடித்துள்ளார். 2003 ஆம் ஆண்டு சமுத்திரகனியின் *உன்னை சரணடைந்தேன்* (2003) திரைப்படத்தில் இரண்டாவது கதாநாயகியாக நடித்துள்ளார். தேசிய திரைப்பட விருது- பெற்ற இயக்குனர் அகத்தியன் இயக்கிய *காதல் சம்ராஜ்யத்தில்* நடித்துள்ளார். பிந்தையது, இன்னும் வெளியிடப்படாமல் உள்ளது. தெலுங்கு திரைப்பட துறையில் *ஜெய்* (2004) என்னும் தெலுங்கு திரைப்படத்தில் நவ்தீப்புடன் நடித்து அறிமுகமானார். 2006 ஆம் ஆண்டில் *ஹனிமூன் எக்ஸ்பிரஸ்* படத்தில் கன்னடத்தில் அறிமுகமானார். அவர் தெலுங்குத் திரைப்படங்களில் *நுவ்வஸ்தானண்டே நேனோந்தண்டானா* (2005) மற்றும் *பங்காரம்* (2006) போன்றவற்றில் துணைக் கதா பாத்திரத்தில் நடித்துள்ளார். மேலும் 2005இல் வெளியான தெலுங்குப் படத்திற்காக சிறந்த நகைச்சுவை நடிகைக்கான நந்தி விருதினைப் பெற்றார். 2007 ஆம் ஆண்டில், பிரபல தொலைக்காட்சித் தொடரான "*அரசி"யில்* நடித்தார். இதில், கதாநாயகியாக நடித்த ராதிகா சித்தரித்த தொடரில் கலையரசி கதாபாத்திரத்தில் நடித்தார். தொலைக்காட்சி நடிகைகளுக்கு ஏற்பாடு செய்யப்பட்ட ஒரு அழகு போட்டியில் "மிஸ் சின்னத்திரை 2007" என்ற பட்டம் பெற்றார்.

குறிப்புகள்
-----------

1. ↑  "காப்பகப்படுத்தப்பட்ட நகல்". .
2. ↑  "Youthful line-up". Archived from the original on 2003-10-09. .
3. ↑
4. ↑  "Santhoshi Crowned As Miss Chinnathirai 2007".. பார்த்த நாள்: 2009-08-30.
**சூரியச் சுழற்சி 15***(Solar cycle 15)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினைந்தாவது சுழற்சியாகும். இச்சுழற்சி 1913 ஆம் ஆண்டு ஆகத்து மாதம் தொடங்கி 1923 ஆம் ஆண்டு ஆகத்து மாதம் வரையில் 10 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 15 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 105.4 எண்ணிக்கையும் (ஆகத்து 1917) குறைந்த பட்சமாக 5.6 எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 534 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. 1921 ஆம் ஆண்டு 13 -15 நாட்களில் அதிகாமான புவிகாந்தப் புயல்கள் தகவல் தொடர்பை பெரிதும் பாதித்தன. கிழக்கு அமெரிக்கப் பகுதிகளில் வைகறை தோற்றக் காட்சிகளும் பாதிக்கப்பட்டன

பதினைந்தாவது சூரியச் சுழற்சிக் காலத்தில் 1918 மார்ச்சு, ஆகத்து 1905 , அக்டோபர் 1909 மற்றும் 1920 ஆம் ஆண்டு மார்ச்சு மாதங்களில் புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன. 1921 ஆம் ஆண்டு மே மதத்தில் நிகழ்ந்த சூரியப் பேரோளி நியூயார்க் தொடருந்து போக்குவரத்து சமிக்ஞைகளைப் பாதித்தது."

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑
8. ↑
**சாகர்தீப் கவுர்** (*Sagardeep Kaur*) இந்தியாவைச் சேர்ந்த ஒரு தடகள வீராங்கனையாவார். 1981 ஆம் ஆண்டு செப்டம்பர் மாதம் 24 ஆம் தேதியன்று இவர் பிறந்தார். 2002 ஆம் ஆண்டில் நடைபெற்ற ஆசிய தடகள வெற்றியாளர் போட்டியில் இவர் பெண்கள் 4x400 மீட்டர் தொடர் ஓட்டத்தில் தங்கப் பதக்கம் வென்றார். 2003 ஆம் ஆண்டு நடைபெற்ற உலக வெற்றியாளர் போட்டியில் போட்டியிட்ட இந்திய அணி, 4 × 400 மீட்டர் தொடர் ஓட்டத்தில் தொடக்க ஓட்டத்திற்குப் பிறகு வெளியேறியது. அங்கு இவர்கள் கடைசி இடத்தையே பிடித்தனர்.

சாகர்தீப் கவுரின் தனிப்பட்ட சாதனை 400 மீட்டரில் இவர் ஓடிய சிறந்த நேரம் 52.50 வினாடிகள் என்பதாகும். 2004 ஆம் ஆண்டு சூன் மாதம் சென்னையில் இச்சாதனையை இவர் எட்டினார்.

2016 ஆம் ஆண்டு நவம்பர் மாதம் 23 ஆம் தேதியன்று அரியானாவின் கைதால் மாவட்டத்தில் உள்ள குக்லா அருகே சாலை விபத்தில் சாகர்தீப் கவுர் இறந்தார். இறக்கும் போது, இவர் பஞ்சாப் காவல்துறையில் துணை ஆய்வாளராகப் பணியில் இருந்தார். தடகளப் பயிற்சியாளர் சத்னம் சிங் இவரது கணவராவார். இவர்களுக்கு நீரத் சிங், அவ்னீத் சிங் ஆகிய இரு மகள்கள் இருந்தனர்.

மேற்கோள்கள்
-----------

1. 1 2  "Olympian athelete [*sic*] dies in accident". *தி டைம்ஸ் ஆஃப் இந்தியா* (Bennett, Coleman & Co. Ltd.). 26 November 2016.. பார்த்த நாள்: 25 June 2017.
2. ↑  "Sagardeep KAUR (Athlete Profile)".. பார்த்த நாள்: 7 December 2019.

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**லாத்விய கணிதவியல் சங்கம்** (*Latvian Mathematical Society*) என்பது லாத்வியாவிலுள்ள கற்றறிந்த கணிதவியலாளர்களின் சமூகமாகும். இச்சங்கம் பன்னாட்டு கணித சங்கத்தால் லாத்வியா நாட்டிற்கான ஒரு தேசிய கணித அமைப்பாக அங்கீகரிக்கப்பட்டுள்ளது. லாத்வியாவில் கணித செயல்பாட்டைத் தூண்டுவது மட்டுமின்றி, முந்தைய சாதனைகளை ஒருங்கிணைத்து, பன்னாட்டு அளவில் லாத்விய கணிதவியலாளர்களை பிரதிநிதித்துவப்படுத்தும் பொறுப்பையும் இச்சங்கம் தன் நோக்கமாகக் கொண்டுள்ளது. லாத்விய கணிதவியல் சங்கம் 1993 ஆம் ஆண்டில் நிறுவப்பட்டது.

லாத்வியா நாட்டிலுள்ள ரிகா நகரத்தின் லாத்வியா பல்கலைக்கழகத்தைச் சேர்ந்த ஆண்ட்ரேச்சு ரெய்ன்ஃபெல்ட்சு தற்போது இச்சங்கத்தின் தலைவராக உள்ளார்.

மேற்கோள்கள்
-----------

1. ↑  Latvia பரணிடப்பட்டது 2017-10-10 at the வந்தவழி இயந்திரம், International Mathematical Union, retrieved 2015-01-24.
2. ↑  "Alphabetical List of Mathematical Societies". *st-andrews.ac.uk*. .
3. ↑  "The Latvian Mathematical Society". University of St Andrews. August 2004.. பார்த்த நாள்: January 24, 2015.
4. ↑  Šostak, Alexander (June 2003), "Latvian Mathematical Society after 10 years" (PDF), *European Mathematical Society Newsletter*: 21–25.

புற இணைப்புகள்
--------------

* அதிகாரப்பூர்வ இணையதளம்
**சூரியச் சுழற்சி 22** *(Solar cycle 22)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட இருபத்தி இரண்டாவது சூரியச் சுழற்சியாகும். இச்சுழற்சி 1986 ஆம் ஆண்டு செப்டம்பர் மாதம் தொடங்கி 1996 ஆம் ஆண்டு மே மாதம் வரையில் 9.7 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 22 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 158.5 எண்ணிக்கையும் (சூலை 1989) குறைந்த பட்சமாக 8.0 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 309 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
காய்கறிகள் வியர்த்து, பழுப்பு இல்லாததைக் காட்டுகிறது
**சமையலில் வியர்ப்பது** (*Sweating*) என்பது காய்கறிகளை சிறிதளவு எண்ணெய் அல்லது வெண்ணெயில் மெதுவாக சூடாக்கி, அடிக்கடி கிளறிவிட்டு, உமிழப்படும் திரவம் ஆவியாகிவிடுவதை உறுதிசெய்யும் சமையல் முறை ஆகும். வியர்வை பொதுவாக மென்மையானது. சில நேரங்களில் துண்டுகளில் ஒளி ஊடுருவக்கூடியது. வியர்வை அடிக்கடி திரவத்தில் மேலும் சமைப்பதற்கான ஒரு ஆரம்ப படியாகும். வெங்காயம், குறிப்பாக, ஒரு அடுப்பில் சேர்ப்பதற்கு முன்பு அடிக்கடி வியர்க்கப்படுகிறது.  இம்முறை வறுத்தெடுப்பதில் இருந்து வேறுபடுகிறது. வியர்வை மிகவும் குறைந்த வெப்பத்தில் செய்யப்படுகிறது.  சில சமயங்களில் உப்பு சேர்த்து ஈரப்பதத்தை இழுக்க உதவுகிறது. மேலும் சிறிது அல்லது பிரவுனிங் நடைபெறாமல் பார்த்துக் கொள்கிறது. 

கூலிசு தயாரிப்பில் காய்கறிகளின் வியர்வை ஒரு நுட்பமாக பயன்படுத்தப்படுகிறது. 

இத்தாலியில், இந்த சமையல் நுட்பம் *சோப்ரிட்டோ* என்று அழைக்கப்படுகிறது. அதாவது "துணை வறுவல்" அல்லது "குறைந்த வறுத்தல்" என பொருள்படும். இத்தாலிய உணவு வகைகளில், ரிசொட்டோ, சூப்கள் மற்றும் சாசுகள் தயாரிப்பதில் இது ஒரு பொதுவான நுட்பம் மற்றும் ஆரம்ப கட்டமாகும். 

* வியர்த்த வெங்காயத்தின் காட்சி.வியர்த்த வெங்காயத்தின் காட்சி.

மேற்கோள்கள்
-----------

1. ↑  Ruhlman, M.; Ruhlman, D.T. (2011). *Ruhlman's Twenty: 20 Techniques, 100 Recipes, A Cook's Manifesto*. Chronicle Books LLC. பக். 69. பன்னாட்டுத் தரப்புத்தக எண்:978-1-4521-1045-5.. பார்த்த நாள்: February 10, 2021.
2. ↑  Peterson, J. (2017). *Sauces: Classical and Contemporary Sauce Making, Fourth Edition*. HMH Books. பக். pt800. பன்னாட்டுத் தரப்புத்தக எண்:978-0-544-81983-2.. பார்த்த நாள்: February 10, 2021.
3. ↑  Marcus, J.B. (2019). *Aging, Nutrition and Taste: Nutrition, Food Science and Culinary Perspectives for Aging Tastefully*. Elsevier Science. பக். 241. பன்னாட்டுத் தரப்புத்தக எண்:978-0-12-813528-0.. பார்த்த நாள்: February 10, 2021.
4. ↑  Kish, K.; Erickson, M. (2017). *Kristen Kish Cooking: Recipes and Techniques*. Crown Publishing Group. பக். 28. பன்னாட்டுத் தரப்புத்தக எண்:978-0-553-45976-0.. பார்த்த நாள்: February 10, 2021.
5. ↑  Chapelle, Vincent La (1733). *The Modern Cook*. The Modern Cook. N. Prevost. பக். 92.. பார்த்த நாள்: February 10, 2021.
**தங்கரத்தினம்** (thangarathinam) 1960 ஆம் ஆண்டு வெளிவந்த தமிழ்த் திரைப்படமாகும். எஸ். எஸ். ராஜேந்திரன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், கே. ஏ. தங்கவேலு மற்றும் பலரும் நடித்திருந்தனர்.

கதைச்சுருக்கம்
--------------

தங்கம் சென்னையில் படிக்கும் ஒரு பணக்கார குடும்பத்து இளைஞன் , விடுமுறை நாட்களில் தனது கிராமத்திற்கு செல்லும் போது, ​ஏழைப் பெண்ணான ரத்னத்தைச் சந்திக்க இருவரும் காதலிக்கிறார்கள். தங்கத்தின் தந்தை மிராசுதார் நல்லமுத்து பிள்ளைக்கு இக் காதல் பற்றி தெரிவதற்கு முன்னால் அவன் சென்னைக்கு வந்து விடுகிறான். செல்வம் தங்கத்தின் நண்பன், சீதை மற்றும் மீனா இரண்டு பெண்கள் செல்வத்தை காதலிக்கிறார்கள். ஆனால் செல்வம் சீதையைத்தான் நேசிக்கிறான். மீனாவின் தாயாருக்கு உடல் நலமில்லாத காரணத்தால், அவள் கிராமத்திற்கு செல்லும் போது, ​​அவளுடைய தாயார் ஏற்கனவே இறந்துவிடுகிறார். அவளது தந்தை வடிவேலுவிற்கு தனது கடன்களைத் தீர்க்கும் வழி தெரியாத காரணத்தால், மிராசுதார் நல்லமுத்து பிள்ளை அவர்களுக்கு உதவ முன்வருகிறார், மேலும் அவர் மீனாவை இரண்டாம் தாரமாக மணக்கிறார். தனது தந்தை வயது முதிர்ந்த ஒரு இளம் பெண்ணை திருமணம் செய்து கொண்டார் என்பதை அறிந்தவுடன் தங்கம் அவனது தாயைப் பார்க்க வீட்டுக்குத் திரும்புகிறான். மீனா தனது நண்பன் செல்வத்தை ஏமாற்றி விட்டதாக தங்கம் நினைக்கிறான். அதனால் அவன் வீட்டை விட்டு வெளியேறி, சமூக சீர்திருத்த நடவடிக்கைகளில் ஈடுபடுகிறான். அவன் தனது வாழ்வாதாரத்திற்காக ஒரு வேலைக்கு செல்கிறான். ரத்னத்தையும் அவளுடைய தந்தை வீராசாமியையும் அவருடைய தந்தையார் தவறாக நடத்துவதை அறிந்து அவர்களைச் சந்தித்து ஆறுதல் அளிக்கிறான். மீதமுள்ள பிரச்சினைகள் எவ்வாறு சரியாகிறது என்பது மீதமுள்ள கதையாகும்.

பாடல்கள்
--------

திரைப்படத்துக்கு இசையமைத்தவர் கே. வி. மகாதேவன். பாடல்களை தஞ்சை ராமையாதாஸ், அ. மருதகாசி, குடந்தை கிருஷ்ணமூர்த்தி, எஸ். எஸ். ராஜேந்திரன் ஆகியோர் யாத்தனர். எஸ். எஸ். ராஜேந்திரன் ஒரு நாட்டுப் பாடலைத் தானே பாடியும் உள்ளார். பி. சுசீலா, கே. ஜமுனாராணி, சி. எஸ். ஜெயராமன், டி. எம். சௌந்தரராஜன் ஆகியோர் பின்னணி பாடினார்கள் .

| எண். | பாடல் | பாடியவர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *எதையும் தாங்கும் மனசு* | டி. எம். சௌந்தரராஜன் & கே. ஜமுனாராணி | தஞ்சை ராமையாதாஸ் | 03:14 |
| 2 | *துன்பம் தீராதோ, துயரம் மாறாதோ* | எஸ். எஸ். ராஜேந்திரன் | 02:23 |
| 3 | *ஜாலமெல்லாம் தெரியுது ஆஹா* | அ. மருதகாசி |  |
| 4 | *இன்னொருவர் தயவெதற்கு* | பி. சுசீலா |  |
| 5 | *எனக்கு நீ, உனக்கு நான்*  | 02:33 |
| 6 | *சந்தனப் பொதிகையின் தென்றலெனும்* | சி. எஸ். ஜெயராமன் | குடந்தை கிருஷ்ணமூர்த்தி | 03:14 |
| 7 | *மாமரத்து சோலையிலே* | எஸ். எஸ். ராஜேந்திரன் | நாட்டுப்பாடல் |  |

மேற்கோள்கள்
-----------

1. ↑   *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004 இம் மூலத்தில் இருந்து 2017-04-27 அன்று. பரணிடப்பட்டது... பார்த்த நாள்: 2022-05-07.
2. ↑  கோ. நீலமேகம். *திரைக்களஞ்சியம் தொகுதி - 1*. மணிவாசகர் பதிப்பகம், சென்னை 108 (☎:044 25361039). முதல் பதிப்பு டிசம்பர் 2014. பக். 199.
சம்புகனைக் கொல்லும் இராமன்
**சம்புகன்** *(Shambuka)* வால்மீகி இராமாயணக் கதைமாந்தருள் ஒருவன். தவம் இயற்றிய சூத்திரன் என்ற காரணத்தால் இராமனால் கொல்லப்பட்டவன். 

இராமாயணத்தின் உத்தர காண்டத்தில் (உத்தர காண்டம் வால்மீகி எழுதிய மூல நூலான வால்மீகி இராமாயணத்தில் இல்லை) சருக்கம் 73 முதல் 76 வரையிலான பகுதியில் சம்புக வதம் விவரிக்கப்பட்டுள்ளது. அயோத்தியில் பிராமணன் ஒருவனின் மகன் திடீரென இறந்து விடுகிறான், மகனை இழந்த பிராமணன் இராமனிடம் நீதி கேட்டு வருகிறான். அந்நேரத்தில் அங்கு வரும் நாரதமுனி, சூத்திரன் ஒருவன் உனது நாட்டில் தவம் இயற்றிக் கொண்டிருப்பதாலேயே, இந்த சம்பவம் நிகழ்ந்துள்ளது என்கிறார். சம்புகனைத் தேடிச் சென்ற இராமன் அவன் தவமியற்றிக் கொண்டிருப்பதைக் கண்டு அங்கேயே அவனைத் தனது வாளால் தலை வேறு முண்டம் வேறாக்கிக் கொல்கிறான்.

இக்கதையின்படி சம்புகன் மனித உடலோடு சொர்க்கம் செல்வதன் பொருட்டும் வானுலக மங்கையருடன் ஆடிப்பாடும் நோக்கத்திற்காக தவத்தைப் புரிந்ததாகவும் அதனாலேயே தண்டிக்கப்பட்டதாகவும் விளக்கவுரை செய்வோரும் உள்ளனர்.
அம்பேத்கர், பெரியார் போன்றோர்கள் சம்புக வதத்தைக் காரணம் காட்டி இராமன் கருணையுடைய அரசன் அல்லன் என்று குற்றஞ்சாட்டினர்.

இரவீந்தரநாத் தாகூர், மகாத்மா காந்தி ஆகியோர் இதனை இடைச்செருகல் என்றும் கூறியுள்ளனர். அதே வேளையில், சூத்திரரான வால்மீகி இராமாயண காலத்திலேயே வாழ்ந்த போதும் தவமியற்றும் ரிஷியாக இருந்த போதும் இராமன் அவரைத் தண்டிக்கவோ தடுக்கவோ இல்லை என்பதும் இக்கதையை மறுப்போர் கூறும் கருத்தாகும்.

மேற்கோள்கள்
-----------

1. ↑   The Ramayana of Valmiki Trans. Hari Prasad Shastri 3:579-85
2. ↑  Countercurrents, "Periyar's movement" (June 28, 2003).
3. ↑  B.R. Ambedkar (28-Jun-2020). *Ambedkar's India*. Sristhi Publishers & Distributors. .
வேளாண் மண் அறிவியல் என்பது மண் அறிவியலின் ஒரு கிளையாகும் , இது உணவு மற்றும் நார்களின் உற்பத்தியுடன் தொடர்புடைய எடாஃபிக் நிலைமைகளைப் பற்றிய ஆய்வைக் கையாள்கிறது. இந்த சூழலில் இது வேளாண் துறையின் ஒரு அங்கமாகும் , எனவே இது மண் வேளாண் என்றும் விவரிக்கப்படுகிறது.

வரலாறு.
-------

19ஆம் நூற்றாண்டில் மண்ணியல் வளர்ச்சிக்கு முன்பு , வேளாண் மண் அறிவியல் (நிலத்தரையியல்) மட்டுமே மண் அறிவியலின் ஒரே கிளையாக இருந்தது. தொடக்க கால மண் அறிவியலின் சார்பு , மண்ணை அவற்றின் வேளாண் திறனின் அடிப்படையில் மட்டுமே பார்ப்பது , 2006 ஆம் ஆண்டு நிலவரப்படி கல்வியிலும் முதன்மை அமைப்புகள் இரண்டிலும் மண் அறிவியல் தொழில்முறையை தொடர்ந்து வரையறுக்கிறது. (2006 இல்)

தற்போதைய நிலை
-------------

வேளாண் மண் அறிவியல் முழுமையான முறையைப் பின்பற்றுகிறது. மண் என்பது நிலப்பரப்பு சுற்றுச்சூழல் அமைப்புகளின் ஒருங்கிணைந்த பகுதியாகவும் , தொடர்புடையதாகவும் நிர்வகிக்கக்கூடிய இயற்கை வளமாகவும் ஏற்கப்பட்டுள்ளது.

வேளாண் மண் அறிவியல் , மண்ணின் வேதியியல் , உயிரியல், கனிமவியல் உட்குறு ஆகியவற்றை வேளாண்மையுடன் தொடர்புபடுத்துகிறது. வேளாண் மண்னியலாளர்கள் மண்ணின் பயன்பாட்டை மேம்படுத்தும், உணவு, நார் பயிர்களின் விலைச்சலை கூட்டும் முறைகளை உருவாக்குகிறார்கள். மண் நிலைப்பேற்றுத்தன்மையின் முதன்மை தொடர்ந்து அதிகரித்து வருகிறது. மண் அரிப்பு , திண்னிப்பு போன்ற மண் தரமிறக்கம் , குறைந்த வளம், மாசுபாடு போன்ற நிலச்சிக்கல்கள் தொடர்ந்து கடுமையான கவலைகளை ஏற்படுத்துகின்றன. இவை நீர்ப்பாசனம், வடிகால் , உழவு , மண் வகைப்பாடு , தாவர ஊட்டச்சத்து , மண் வளம், இன்னும்பிற பகுதிகளில் ஆராய்ச்சிகளை மேற்கொள்கின்றன.

தாவர விளைச்சலை அதிகரிப்பது (இதனால் விலங்குகளின்ஈனப்பெருக்கத்தை வளர்த்தல் ஒரு சரியான இலக்காக இருந்தாலும்) சில நேரங்களில் அது அதிக செலவில் முடியக்கூடும். இது உடனடியாகத் தெரியும் (எ. கா. நீண்ட கால மோனோகல்ச்சரால் உருவாகும் பாரிய பயிர் நோய் (எ. ஒரு வேளாண் மண்ணியலார் நிலையான முறைகள், தீர்வுகளைப் பயன்படுத்தி விளைச்சலை அதிகரிக்கக்கூடிய ஒரு திட்டத்தை கொண்டு வரலாம். அதைச் செய்ய அவர்கள் வேளாண் அறிவியல் , இயற்பியல் , வேதியியல் , உயிரியல் , வானிலை,ம் புவியியல் உள்ளிட்ட பல அறிவியல் துறைகளைப் பயில வேண்டும்.

மண்ணின் அமைப்பு மண்ணின் காற்றோட்டம் , வடிகால் , வளம் மற்றும் போரோசிட்டி ஆகியவற்றை தீர்மானிக்கிறது.

மேற்கோள்கள்
-----------

> [The key objective of the soil science discipline is that of] finding ways to meet growing human needs for food and fiber while maintaining environmental stability and conserving resources for future generations
> 
> —John W. Doran, 2002 SSSA President, 2002
> 

> Many people have the vague notion that soil science is merely a phase of agronomy and deals only with practical soil management for field crops. Whether we like it or not this is the image many have of us
> 
> —Charles E. Kellog, 1961
>

மேலும் காண்க
------------

* வேளாண் அறிவியல்
* வேளாண் புவியியல்
* உழவியல்
* தொடுப்புரம்
* மண் தேக்கம்
* மண் உயிரியல்
* மண் பதனி
* மண் அறிவியல்
* புத்துயிர்ப்பு வேளாண்மை

மேற்கோள்கள்
-----------

1. ↑  I'm An Agronomist! பரணிடப்பட்டது அக்டோபர் 1, 2016 at the வந்தவழி இயந்திரம்

வெளி இணைப்புகள்
---------------

வார்ப்புரு:Soil science topics
2012 ஆம் ஆண்டு எம். சசிகுமார்மற்றும் லட்சுமி மேனன் நடிப்பில் வெளியான தமிழ் திரைப்படத்தின் பெயரும் சுந்தர பாண்டியன் ( திரைப்படம்).

**சுந்தர பாண்டியன்** (*Sundara Pandian*) 1998 ஆம் ஆண்டு கார்த்திக், சுவாதி மற்றும் ஹீரா ராஜகோபால் நடிப்பில், ஆர். ரகு இயக்கத்தில், தேவா இசையமைப்பில் வெளியான தமிழ் திரைப்படம்.

கதைச்சுருக்கம்
--------------

கிராமத்தில் வாழும் பாண்டி (கார்த்திக்) படிக்காதவன். அவனது முறைப்பெண்ணான கார்த்திகாவைக் (சுவாதி) காதலிக்கிறான். ஆனால் கார்த்திகா அவனைக் காதலிக்கவில்லை. நகரத்தில் வாழ்ந்துவரும் சுந்தர் (கார்த்திக் 2) பணக்கார தொழிலதிபர் அசோக்ராஜின் மகன். தாயில்லாத அவனுக்கு தந்தையின் அன்பும் கிடைக்காமல் வளர்கிறான்.

ஒரு நாள் அதிக பணம் சம்பாதித்து பணக்காரனாகி திருமணம் செய்துகொண்டு வாழவேண்டும் என்று முடிவுசெய்யும் பாண்டி தன் கிராமத்தை விட்டு வெளியேறுகிறான். அதே சமயம் பாண்டியின் கிராமத்திற்கு எதிர்பாராமல் வரும் சுந்தரைப் பாண்டி என்று நினைக்கும் ஊர் மக்கள் அவனைப் பிடித்துச்சென்று பாண்டியின் தாயிடம் ஒப்படைக்கின்றனர். தாயின் அன்புக்கு ஏங்கும் சுந்தர் அங்கேயே பாண்டி என்ற பெயருடன் தங்குகிறான்.

பாண்டி நகரத்தில் வேலை தேடிக் கொண்டிருக்கிறான். அவனை சாலையில் காணும் சுந்தரின் தந்தை அசோக்ராஜ் தன் மகனுக்கு மனநிலை பாதிக்கப்பட்டுள்ளதாக எண்ணி வீட்டுக்கு அழைத்துச்செல்கிறார். பாண்டியின் மீது காதல் கொள்கிறாள் காவல்துறை அதிகாரி ரம்யா (ஹீரா ராஜகோபால்). அசோக்ராஜால் பாதிக்கப்பட்டு மனநல மருத்துவமனையில் சிகிச்சை பெற்றுவரும் கொத்தவால் (மணிவண்ணன்) அசோக்ராஜ் மற்றும் அவனது மகன் சுந்தரைக் கொள்ளும் நோக்கத்துடன் அங்கிருந்து தப்பிக்கிறான்.

கார்த்திகா கிராமத்தில் இருக்கும் சுந்தரைக் காதலிக்கிறாள். கார்த்திகாவின் தந்தை (அலெக்ஸ்) அவர்கள் காதலை ஏற்க மறுக்கிறார். கார்த்திகாவின் தந்தையைக் கொல்லவருபவர்களிடமிருந்து அவரைக் காப்பாற்றுகிறான் சுந்தர். அதனால் மனம்மாறும் கார்த்திகாவின் தந்தை சுந்தரை மருமகனாக ஏற்கிறார். திருமணத்திற்கு முன் கார்த்திகாவிடம் தான் யார் என்ற உண்மையை சொல்கிறான் சுந்தர்.

பாண்டியைத் தேடிக் கண்டுபிடிக்கும் பொறுப்பை ஏற்று கிராமத்தைவிட்டு வெளியேறும் சுந்தர் நகரத்திற்கு வருகிறான். கொத்தவால், அசோக்ராஜ் மற்றும் பாண்டியைக் கடத்துகிறான். சுந்தர் அவர்களைக் காப்பாற்றி கொத்தவாலை சிறைக்கு அனுப்புகிறான்.

நடிகர்கள்
---------

* கார்த்திக் - சுந்தர் / பாண்டி
* சுவாதி - கார்த்திகா
* ஹீரா ராஜகோபால் - ரம்யா
* வடிவேலு - பாவாடை
* மணிவண்ணன் - கொத்தவால்
* அலெக்ஸ் - கார்த்திகாவின் தந்தை
* வாசு விக்ரம் - வாசு

இசை
---

படத்தின் இசையமைப்பாளர் தேவா. பாடலாசிரியர்கள் காளிதாசன், பொன்னியின் செல்வன் மற்றும் வாசன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ராத்திரி ராத்திரி | மனோ | 5:14 |
| 2 | பீடா பீடா | கிருஷ்ணராஜ் | 4:18 |
| 3 | செந்தூர பூவே | மனோ, தேவி | 5:12 |
| 4 | கையில் வந்த | எஸ். பி. பாலசுப்ரமணியம், சித்ரா | 5:08 |
| 5 | வாடி புள்ள | மலேசியா வாசுதேவன் | 4:18 |

மேற்கோள்கள்
-----------

1. ↑  "சுந்தரபாண்டியன்". .
2. ↑  "சுந்தரபாண்டியன்". .
3. ↑  "பாடல்கள்". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Poeoptera|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**போயோப்டெரா** (*Poeoptera*) என்பது சூறைக்குருவி குடும்பத்தைச் சேர்ந்த பறவை பேரினமாகும். இதில் மூன்று சிற்றினங்கள் உள்ளன. இவை அனைத்தும் ஆப்பிரிக்காவில் உள்ள வன வாழ்விடங்களில் வாழ்கின்றன. இந்த சூறைக்குருவிகள் பழைய மரங்கொத்தி அல்லது குக்குறுவான் பொந்துகளில் கூடு கட்டுகின்றன. ஒரு சிற்றினம், குறுகிய வால் சூரைக்குருவி, கூட்டமைப்பாகக் கூடு கட்டுகிறது. இவை அனைத்தும் வனத்தின் மேற்பரப்பில் பழங்களை உணவாகத் தேடுகின்றன. ஆண்கள் பெண்களை விடப் பளபளப்பான தோற்றமுடையன.

சிற்றினங்கள்
------------

* கென்ரிக்கின் சூறைக்குருவி (*போயோப்டெரா கென்ரிக்கி*)
* குறுகிய வால் சூறைக்குருவி (*போயோப்டெரா லுகுப்ரிசு*)
* இசுடுல்மனின் சூறைக்குருவி (*போயோப்டெரா இசுடுல்மன்னி*)

மேற்கோள்கள்
-----------

1. ↑  "Sturnidae". The Trust for Avian Systematics. .

* Feare, Chris; Craig, Adrian (1998). *Starlings and Mynas*. Christopher Helm. பக். 26, 106, 245–248. பன்னாட்டுத் தரப்புத்தக எண்:0-7136-3961-X.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2183096
* விக்கியினங்கள்: Poeoptera
* ADW: Poeoptera
* BioLib: 27623
* BOLD: 119745
* GBIF: 2489058
* iNaturalist: 14918
* IRMNG: 1318523
* ITIS: 558089
* என்.சி.பி.ஐ: 245061

 |
யோகண் ருடால்ஃப் உல்ஃப்
**சூரியச் சுழற்சி 1** (*Solar cycle 1*) என்பது சூரியனின் மேற்பரப்பில் சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட முதலாவது சூரியச் சுழற்சியாகும். இச்சுழற்சி 1755 ஆம் ஆண்டு மார்ச்சு மாதம் தொடங்கி 1766 ஆம் ஆண்டு சூன் மாதம் வரையில் 11.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 1 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 86.5 எண்ணிக்கையும் (சூன் 1761) குறைந்த பட்சமாக 11.2 எண்ணிக்கையுமாக கணக்கிடப்பட்டது.

1843 ஆம் ஆண்டில் சூரியச் சுழற்சியைக் கண்டுபிடித்த சாமுவேல் எயின்றிச் சிகாவபேயால் ஊக்கம்பெற்ற யோகண் ருடால்ஃப் உல்ஃப் சூரியச் சுழற்சி #1 ஐ கண்டுபிடித்தார். இதற்காக இவர் கலீலியோவின் முதலாவது தொலைநோக்கி அவதானிப்புகள் தொடங்கி கிடைத்த அனைத்து சூரிய புள்ளிகளின் தரவுகளையும் திரட்டினார். இதனால் சிகாவபே திட்டமிட்டிருந்த 10 ஆண்டுகள் என்ற சூரிய சுழற்சியின் சராசரி நீளத்தை 11.11 ஆண்டுகள் என இவரால் மேம்படுத்த முடிந்தது. எனினும், சுழற்சிகளை அடையாளம் காண்பதற்கு நம்பத்தகுந்த ஆதாரமாக 1755 க்கு முற்பட்ட போதுமான அவதானிப்புகளை இவரால் கண்டுபிடிக்க முடியவில்லை. எனவே 1755–1766 வரையிலான ஆண்டுகளை மரபுமுறைப்படி சூரியச் சுழற்சி#1 என எண்ணிட்டார். 1852 ஆம் ஆண்டில் உல்ஃப் தன்னுடைய ஆராய்ச்சி முடிவுகளை வெளியிட்டார்.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 ஆகத்து 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Stuart G. Clark, *The Sun Kings*, p. 73, Princeton University Press, 2007 ISBN 0-691-12660-7.
5. ↑  Christophe Letellier, *Chaos in Nature*, pp. 344-346, World Scientific, 2013 ISBN 9814374423.
**தேரா கோட்டை** (*Tera Fort*) என்பது இந்தியாவின் குசராத்தின் கச்சு மாவட்டத்தில் உள்ள பல கோட்டைகளில் ஒன்றாகும். இது அப்தாசா வட்டத்தில் உள்ள தேரா கிராமத்திற்கு அருகில் தென்மேற்கு கச்சுப் பகுதியில் அமைந்துள்ளது.

அமைவிடம்
--------

தேரா கோட்டை புஜ் நகருக்கு மேற்கே எண்பத்தைந்து கிலோமீட்டர் தொலைவில் அமைந்துள்ளது. இது சட்டசார், சுமேராசர் மற்றும் சதாசர் ஆகிய துரேதாரா (மூன்று ஏரிகள்) கரையில் கச்சு சமவெளியில் அமைந்துள்ளது.

வரலாறு
------

தேரா கோட்டை ஜடேஜா தலைவர்களில் ஒருவரால் கட்டப்பட்டது. இது தேராவின் தேசால்ஜி I (1718-1741) ஆட்சியின் போது வழங்கப்பட்டது.

மகாராவ் லக்பத்ஜி (ஆட்சி 1741-1760) ஆட்சியின் போது நடந்த போரில் தேரா கோட்டை மோசமாகச் சேதமடைந்தது. தேரா பகுதியின் தலைவரான தேராவின் சும்ராஜி தாகூர், ராவ் கச்சு பற்றி மோசமாகப் பேசினார். லக்பத்ஜி கிளர்ச்சியை அடக்க தேராவுக்கு ஒரு படையை அனுப்பினார். கச்சு வரலாற்றில் முதன்முறையாக, பீரங்கி இப்போரில் பயன்படுத்தப்பட்டது. இந்த பீரங்கியைப் பிரபல ராம் சிங் மலம் அமைத்தார். பீரங்கி சக்தி கோட்டையின் பெரும்பகுதியை அழித்தது. மூன்று மாத முற்றுகைக்குப் பிறகு, சும்ராஜி சரணடைந்து தனது கருத்துக்களுக்கு முறையான மன்னிப்புக் கேட்டபோது போர் முடிவுக்கு வந்தது.

கோட்டையின் சுவர்கள் 1819-ல் கச்சு ரான் நிலநடுக்கத்தில் சேதமடைந்தது. இவை பின்னர் சரிசெய்யப்பட்டன.

இந்த கோட்டை இப்போது கச்சின் சுற்றுலாத்தலங்களில் ஒன்றாகும்.

மேற்கோள்கள்
-----------

1. ↑  Tera fort | Tera fort in Kutchh Gujarat India | Fort of Kutchh | Fort of Gujarat | Nri Gujarati Tourism Places Tera fort
2. ↑  Forts & Fortresses | KutchForever.com
3. ↑  "History of Kutch". KutchForever.com. .
4. ↑   *Gazetteer of the Bombay Presidency: Cutch, Palanpur, and Mahi Kantha*. Printed at the Government Central Press. 1880. பக். 252. .
5. ↑  tera fort Photo from Incredible India பரணிடப்பட்டது 2011-08-11 at the வந்தவழி இயந்திரம்
**பெட்ரோவைட்டு** (*Petrovite*) என்பது Na10CaCu2(SO4)8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நுண்ணிய கட்டமைப்பில் ஆக்சிசன் (O), சோடியம் (Na), கந்தகம் (S), கால்சியம் (Ca) மற்றும் தாமிரம் (Cu) ஆகியவற்றின் அணுக்கள் இக்கனிமத்தில் அடங்கியுள்ளன. சோடியம்-அயனி புதுப்பிக்கத்தக்க மின்கலன்களில் நேர்மின்வாய் வேதிப்பொருளாக பயன்படும் சாத்தியம் இக்கனிமத்திற்கு உள்ளது.

உருசியாவின் தூர கிழக்கில் உள்ள கம்சட்கா பகுதியில் எரிமலை குழம்பின் ஓட்டத்தில் பெட்ரோவைட்டு கண்டுபிடிக்கப்பட்டது. முதன் முதலில் 2020 ஆம் ஆண்டில் இக்கனிமம் கண்டுபிடிக்கப்பட்டு விவரிக்கப்பட்டது.

மேற்கோள்கள்
-----------

1. ↑  "Newly discovered mineral petrovite could revolutionize batteries" (in en). 2020-11-20. .
2. ↑  "Petrovite: Scientists discover a new mineral in Kamchatka" (in en). .
3. ↑  Filatov, Stanislav K.; Shablinskii, Andrey P.; Krivovichev, Sergey V.; Vergasova, Lidiya P.; Moskaleva, Svetlana V. (October 2020). "Petrovite, Na10CaCu2(SO4)8, a new fumarolic sulfate from the Great Tolbachik fissure eruption, Kamchatka Peninsula, Russia" (in en). *Mineralogical Magazine* **84** (5): 691–698. doi:10.1180/mgm.2020.53. பன்னாட்டுத் தர தொடர் எண்:0026-461X. Bibcode: 2020MinM...84..691F.
அப்ரமாஞ்சி
**அப்ரமாஞ்சி** (*Valeriana wallichii*) என்றழைக்கப்படும் இந்த மூலிகைத் தாவரம் இந்தியாவை தாயகமாகக் கொண்டது. இத்தாவரத்தை மருந்திற்காக, மத்திய, மற்றும் கிழக்கு ஐரோப்பாவிலும், இந்தியாவின் மேற்கு இமாலயம், மற்றும் காசுமீரிலும் பயிரிடப்படுகிறது. கடல் மட்டத்திலிருந்து சுமார் 2400–2700 மீட்டர் உயரத்தில் இம்மூலிகைத் தாவரங்கள் வளருகின்றன. விதைகள் மூலம் வசந்த காலத்தில் பயிரிடப்படும் இத்தாவரத்தின் தரையடித்தண்டு 2 ஆண்டுகளுக்குப் பின்னர் இலையுதிர் காலத்தில் சேகரிக்கப்படுகிறது.

வேதிப்பொருட்கள்
---------------

அப்ரமாஞ்சி தாவரத்தில் எளிதில் ஆவியாகும் எண்ணெய்கள் உள்ளன. போர்னைல் அசிடேட் (*Phenyl acetate*), பீட்டர் கேரிபில்லின், இரிடாய்டுகள் (*iridoid*) , வெலிபோட்டிரியேட்கள், வால்டிரேட், ஐசோவால்டிரேட் மற்றும் ஆல்கலாய்டுகள் (*alkaloid*) (நைதரசன் கொண்ட வளைய மூலக்கூற்று தாவர வேதிப்பொருள்), ஆகியவை உள்ளன. இவை மருத்துவ குணங்களின் அடிப்படையாகும்.

சான்றாதாரங்கள்
--------------

விக்கிமீடியா பொதுவகத்தில்,  
 ***Valeriana jatamansi***   
என்பதின் ஊடகங்கள் உள்ளன. 


1. 1 2  "அப்ரமாஞ்சி". tamil.boldsky.com (தமிழ்). September 15, 2011.. பார்த்த நாள்: 2016-09-20.
**வெட்டிக் கரியாக்கல்** (**Slash-and-char)**என்பது வெட்டி எரிப்புக்கு மாற்றுச் சொல்லாகும். , இது சுற்றுச்சூழலில் குறைந்த விளைவை ஏற்படுத்துகிறது. வெட்டுவதன் விளைவாக உருவாகும் உயிரி எரிபொருளை எரிப்பதற்குப் பதிலாக அதை எரிக்கும் நடைமுறை இது. முழுமையடையாத எரிப்பு (பைரோலிசிஸ்) காரணமாக , இதன் விளைவாக வரும் எச்சப் பொருள் கரிம மண்ணை வளப்படுத்தமௌயிர்க்கரியாகப் பயன்படுத்தப்படலாம்.

இந்தச் சூழலில் , எண்ணற்ற, வேறுபட்ட முறைகளால் கரியாக்கலாம். எளிய (உயிர்க்கூளக் குவியலை மேலே ஏற்றி எரிப்பதன் மூலம் எரிக்கவும்) (மேலிருந்து பற்றவைத்து எரிக்கலாம் / பேண்தகவு எரித்தல்) அல்லது மரக்கட்டைக் குவியல்மீது சேறால் பூசி மெழுகி அங்கங்கு துளைவிட்டு எரிக்கலாம். மரபான சூளை முறைகலில் அல்லது புதுவகை ஆலைமுறைகளில் எரிக்கலாம். பின்னது அனைத்து வளிமங்களையும் பைரோலிக்னியசு அமிலமாகவும் இயல்வளிமமாகவும் மீட்டெடுக்கிறது.

வெட்டிக் கரியாக்கல் வெட்டி எரித்தலை விட சுற்றுச்சூழலுக்கு நன்மைகளை வழங்குகிறது.

இது உயிர்க்கரி உருவாக வழிவகுக்கிறது , பின்னர் பயிர் எச்சங்கள் உணவுக் கழிவுகள் அல்லது உரம் போன்ற உயிர்க்கூளத்துடன் கலக்கப்பட்டு மண்ணில் புதைக்கப்பட்டுந்தொடுப்புரம் உருவாகிறதுமிது உலகின் பணக்கார மண்ணில் ஒன்றாகும் - மேலும் தன்னை மீண்டும் உருவாகந்த் தெரிந்த ஒரே மண்ணாகவும் அமைகிறது.

மேலும் இது கணிசமான அளவு கரிமத்தை பாதுகாப்பான, மிகவும் பயனுள்ள முறையில் வரிசைப்படுத்துகிறது. வெட்டி எரிப்பதன் எதிர்மறையான விளைவுகளுக்கு மாறாக. வெட்டிக் கரிக்கலுக்கு மாறுவதால் கரிமத்தில் 50% வரை மிகவும் நிலையான வடிவத்தில் பிரிக்க முடியும்.எனவே , கார்பன் டை ஆக்சைடு பிரித்தெடுத்தல் திட்டங்களுக்கு நிதியுதவி செய்யும் புதிய கார்பன் வணிகச் சந்தை , காடழிப்பு வேகத்தைக் குறைப்பதற்கும் , பேண்தகவு வேளாண்மையைமேம்படுத்துவதற்கும் உதவும் அதே வேளையில் உழவர்களின் வருமானத்தை அதிகரிக்கவும் உதவும்.

மேலும் காண்க
------------

* இந்த முறைகள் மற்றும் நன்மைகளில் சிலவற்றை பயோமாஸ் விளக்குகிறார்.

மேற்கோள்கள்
-----------

1. ↑  Biederman, L. A. (2012-12-31). "Biochar and its effects on plant productivity and nutrient cycling: a meta-analysis" (in en). *GCB Bioenergy* **5** (2): 202–214. doi:10.1111/gcbb.12037.
2. ↑  Niu, Li-qin; Jia, Pu; Li, Shao-peng; Kuang, Jia-liang; He, Xiao-xin; Zhou, Wen-hua; Liao, Bin; Shu, Wen-sheng *et al*. (October 2015). "Slash-and-char: An ancient agricultural technique holds new promise for management of soils contaminated by Cd, Pb and Zn" (in en). *Environmental Pollution* **205**: 333–339. doi:10.1016/j.envpol.2015.06.017. .
3. ↑  *Top Down Burn of Maize Stalks - Less Smoke - Make Biochar* (in ஆங்கிலம்), retrieved 2022-12-17
4. ↑  *STOP BURNING BRUSH!, Make Easy Biochar, Every Pile is an Opportunity!* (in ஆங்கிலம்), retrieved 2022-12-17
5. 1 2  Lehmann – Biochar sequestration in terrestrial ecosystems, *supra* note 11 at 407 ("If this woody aboveground biomass were converted into biochar by means of simple kiln techniques and applied to soil, more than 50% of this C would be sequestered in a highly stable form.")

வெளி இணைப்புகள்
---------------
**சத்ய சரண் லா** (*Satya Churn Law*) நன்கறியப்பட்ட ஓர் இயற்கை ஆர்வலர் ஆவார். சத்ய சூர்ண் லா என்ற பெயராலும் இவர் அறியப்படுகிறார். கல்கத்தாவில் வாழ்ந்த அறிவார்ந்த தன்னார்வ இயற்பியல் அறிஞர் மற்றும் கல்விமான் என்று பல பெருமைகள் இவருக்கு உண்டு .1984 ஆம் ஆண்டு டிசம்பர் 11 அன்று சத்ய சரண் லா காலமானார். இந்தியப் புள்ளியல் கழகத்தின் பொருளாளராக சிறிது காலம் பணியாற்றினார். இலண்டன் விலங்கியல் கழகத்தின் கௌரவ உறுப்பினர் மற்றும் பிரித்தானிய பறவையியலாளர்கள் சங்கத்தின் ஓர் உறுப்பினர் என்ற பெருமைகளும் இவருக்கு உண்டு. 1937 ஆம் ஆண்டில் நீரத் சந்திர சவுத்ரி இவரிடம் இலக்கிய உதவியாளராக இருந்தார். தன்னுடைய பறவையியல் அனுபவங்களைக் கொண்டு 1923 ஆம் ஆண்டில் இவர் எழுதிய வங்காளத்தின் வீட்டு பறவைகள் என்ற நூல் உட்பட பல்வேறு தலைப்புகளில் சவுத்ரி புத்தகங்களை எழுதினார். சிறிது காலம் கொல்கத்தா விலங்கியல் பூங்காவின் துணைத் தலைவராக இருந்தார். விஞ்ஞானத்தை பிரபலப்படுத்துவதற்காக பெங்காலி மொழியில் பிரகிருதி என்ற பத்திரிகை ஒன்றை தொடங்கினார் .

மேற்கோள்கள்
-----------

1. 1 2  Edward Shils, Joseph Epstein (1997) Portraits: A Gallery of Intellectuals. University of Chicago Press, 1997 ISBN 0-226-75336-0. p.78-79
2. ↑  "INSA Deceased Fellow". .

புற இணைப்புகள்
--------------

* Aviary at Agarpara to house a business school. The Telegraph, 21 March 2003
* Pet Birds of Bengal
ஸ்கூபா நீர்முழ்காளி
**இசுகூபா மூழ்கல்** அல்லது **ஸ்கூபா டைவிங்** (ஆங்கிலத்தில்: SCUBA Diving), ஒரு மூழ்காளி நீருக்கடியில் சுவாசிக்க ஒரு தன்னிறைவான மூச்சு எந்திரத்தைத் (SCUBA) தன்னகத்தே கொண்டு மூழ்குவதை குறிக்கிறது.. SCUBA என்பதின் ஆங்கில விரிவாக்கம் 'self-contained underwater breathing apparatus' ஆகும். மற்ற முறைகளில் மூழ்காளி மூச்சினைப் பிடித்துக்கொண்டோ அல்லது நீர்மட்டத்திலிருந்து அனுப்பப்படும் காற்றினைச் சுவாசித்தோ மூழ்கவேண்டும், இதனால் மூழ்காளி நீண்ட நேரமோ அல்லது நெடுந்தொலைவோ மூழ்கி நீந்த முடியாது, ஆனால் ஸ்கூபா முறையில் அழுத்தப்பட்டக் காற்று கொண்ட உருளையைத் தன் முதுகில் மாட்டிக்கொண்டு சுதந்திரமாக நீண்ட நேரம் மூழ்கி நீந்துவர்.

இந்தியா தார்கர்லி, மால்வன் பீச்சில் மூழ்குதல் பற்றிய படிப்பினை
பொதுவாக ஸ்கூபா நீர்முழ்காளி, இரப்பர் போன்ற சாதனத்தினைத் தம் காலில் அணிந்துகொண்டே நீரில் மூழ்குவர். இது நீந்துவதை எளிதாக்கும்.

நீரடி மூச்சுக் கருவி இசுகுபா சாதனம்.  
 1:காற்று வளைகுழாய் (Air Hose), 2: வாய் துண்டம் (Mouthpiece), 3: சீரியக்கி (Regulator), 4: பாதுகாப்பு கவசம் (Harness), 5: முதுகுப் பட்டை(Back plate), 6: உருளை (Tank)

மேலும் பார்க்க
--------------

ஆழ்நீர் தாவுதல்

சான்றுகள்
---------

1. ↑   *US Navy Diving Manual, 6th revision*. United States: US Naval Sea Systems Command. 2006.. பார்த்த நாள்: 24 April 2008.
2. ↑  Brubakk, Alf O; Neuman, Tom S (2003). *Bennett and Elliott's physiology and medicine of diving, 5th Rev ed*. United States: Saunders Ltd. பக். 800. பன்னாட்டுத் தரப்புத்தக எண்:0-7020-2571-2. .
**ஹரல்ட் எட்வர்ட் ஹோல்ட்** (*Harold Edward Holt*, ஆகஸ்ட் 5, 1908 – இறப்பு அநுமானிக்கப்பட்டது: டிசம்பர் 17, 1967) ஆஸ்திரேலியாவின் 17வது பிரதமராக 1966 - 1967 காலப்பகுதியில் இருந்தவர். இவர் விக்டோரியா மாநிலத்தின் செவியட் கடலில் குளிக்கும் போது திடீரென காணாமல் போனதையடுத்து இவரது பதவிக்காலம் டிசம்பர் 17, 1967இல் முடிவுற்றது. அவர் இறந்ததை ஆஸ்திரேலிய அரசு டிசம்பர் 19 இல் அதிகாரபூர்வமாக அறிவித்தது.

ஹோல்ட் மொத்தம் 32 ஆண்டுகள் நாடாளுமன்றத்தில் உறுப்பினராக இருந்திருக்கிறார். பல ஆண்டுகள் அமைச்சரவையிலும் இடம்பெற்றிருக்கிறார். வியட்நாம் போரில் ஆஸ்திரேலிய இராணுவத்தை ஈடுபடுத்தியமைக்கு ஹோல்ட் இன்னமும் நினைவுகூரப்படுகிறார்.

வியட்நாம் போரில் ஹோல்ட்
-----------------------

ஹோல்ட்டின் பதவிக்காலத்தில் வியட்நாம் போர் ஒரு முக்கிய வெளிநாட்டுக் கொள்கைப் பிரச்சினையாக இருந்தது. இப்போரில் கூடுதலான இராணுவத்தினரை ஈடுபடவைத்தார். பதவிக்கு வந்த அதே மாதத்தில் வியட்நாம் போரில் ஈடுபட்ட படையினரின் எண்ணிக்கையை மூன்று மடங்காக, 4,500 ஆக, அதிகரித்தார். ஹோல்ட் மிகவும் தீவிரமான அமெரிக்க சார்புக் கொள்கையுடையவராக இருந்தார். அமெரிக்க அதிபர் லின்டன் ஜோன்சனுடன் மிக நெருக்கமான தொடர்பைப் பேணிவந்தார்.

மறைவு குறித்த வதந்திகள்
-----------------------

வெள்ளை மாளிகையில் பிரதமர் ஹரல்ட் ஹோல்ட் அமெரிக்க அதிபர் லின்டன் ஜான்சனுடன் காணப்படுகிறார்.
ஹோல்ட்டின் இறப்புக் குறித்து பல வதந்திகள் பலராலும் முன்வைக்கப்பட்டன. அவர் தற்கொலை செய்து கொண்டார் அல்லது ரஷ்ய அல்லது சீன நீர்மூழ்கிக் கப்பலினால் கடத்தப்பட்டார் என்றும் பலர் விவாதிக்கின்றனர்.

1983 இல் பிரித்தானிய ஊடகவியலாளர் அந்தனி கிறே என்பவர் வெளியிட்ட நூலின் படி ஹோல்ட் மக்கள் சீனக் குடியரசின் உளவாளி என்றும் சீன நீர்மூழ்கிக் கப்பலினால் இவர் கடத்தப்பட்டார் என்றும் எழுதியுள்ளார்.

ஆஸ்திரேலியத் தொலைக்காட்சி ஊடகவியலாளர் ரே மார்ட்டின் நவம்பர் 2007 இல் தயாரித்த விவரணத் திரைப்படம் ஒன்றில் ஹோல்ட் தற்கொலை செய்து கொண்டதாகக் குறிப்பிட்டுள்ளார். *த புலெட்டின்* இதழ் ஹோல்ட் தற்கொலை செய்து கொண்டதை ஆதரித்து எழுதியுள்ளது. ஹோல்ல்டின் அமைச்சரவை உறுப்பினரான டக் அந்தனி "ஹோல்ட் கடைசிக்காலங்களில் மனாநோயுற்றவராகக் காணப்பட்டார்" எனக் குறிப்பிட்டுள்ளார். ஆனாலும் ஹோல்ட் தற்கொலை செய்து கொண்டதை அவரது மகன் சாம் ஹோல்ட் மற்றும் முன்னாள் பிரதமர் மால்கம் பிரேசர் ஆகியோர் நிராகரித்திருந்தனர்.

இதுவரையில் அவரது மரணம் மர்மமாக இருந்தாலும் பெரும்பான்மையானோர் பெரும் கடல் அலையினால் அடித்துச் செல்லப்பட்டு இறந்திருக்கலாம் என்றே நம்புகின்றனர். அவரது உடல் இதுவரையில் கண்டுபிடிக்கப்படாத நிலையில் செப்டம்பர் 2, 2005 இல் மரணவிசாரணை அதிகாரியினால் வெளியிடப்பட்ட அதிகாரபூர்வ அறிக்கையில் ஹோல்ட் கடலில் மூழ்கியே இறந்தார் என அறிவிக்கப்பட்டது.

மேற்கோள்கள்
-----------

1. ↑  கிரே, அந்தனி. *பிரதமர் ஒரு உளவாளி* (லண்டன், 1983)
2. ↑  த புலெட்டின் 13 நவம்பர் 2007, ஹோல்ட் தற்கொலை செய்து கொண்டார்-தி ஆஸ்திரேலியன் 14 நவம்பர் 2007 பரணிடப்பட்டது 2007-12-27 at the வந்தவழி இயந்திரம்
3. ↑  சிட்னி மோர்னிங் ஹெரால்ட் 13 நவம்பர் 2007, ஹெரால்ட் சன் நவம்பர் 15 2007
4. ↑  ஏபிசி 2 செப்டம்பர் 2005

வெளி இணைப்புகள்
---------------

* ஹரல்ட் ஹோல்ட் பரணிடப்பட்டது 2007-10-14 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* ஆத்திரேலியா

 |
| மக்கள் | 
* ஆத்திரேலியா
* Deutsche Biographie
* Trove

 |
| மற்றவை | 
* NARA
* SNAC

 |
டிஆர்எஸ் என்று பிரபலமாக அறியப்படும் **பேராசிரியர் டி. ஆர். சுப்பிரமணியம்** (T. R. Subramaniam) (20 செப்டம்பர் 1929 - 4 அக்டோபர் 2013) பாரம்பரிய கருநாடக இசைப் பாடகர் ஆவார். இவர் வழக்கத்திற்கு மாறான மற்றும் ஜனரஞ்சகமான உத்திகளை, குறிப்பாக பல்லவியில், இசையமைப்பின் உன்னதமான தன்மையில் சமரசம் செய்து கொள்ளாமல் பாடினார். ஏற்றுக்கொள்ளப்படுமா இல்லையா என்பதைப் பொருட்படுத்தாமல் புதிய வழிகளை ஆராய்வதில் இவரது விருப்பத்திற்காக பிரபலமானார். இவரது இசை நிகழ்ச்சிகள் மிகவும் விரும்பப்பட்டன. ஆசிரியராகவும் இவர் மிகவும் நேசிக்கப்பட்டார்.

இசையில் இரட்டை முனைவர் பட்டம் பெற்றுள்ளார்.

ஆரம்ப நாட்களும் கல்வியும்
-------------------------

சுப்ரமணியம் ஒரு பெரிய நடுத்தர குடும்பத்தில் பிறந்தார். இவருக்கு ஏழு சகோதரிகளும் இரண்டு சகோதரர்களும் இருந்தனர். இவரது தந்தை, ராசகோபால ஐயர், *இந்தியன் மியூச்சுவல் லைஃப் இன்சூரன்ஸ் லிமிடெட்* நிறுவனத்தில் பணிபுரிந்து, அடிக்கடி இடமாற்றம் செய்யப்பட்டார். கருநாடக சங்கீதத்தில் ஆழ்ந்த ஈடுபாடு கொண்டவராக இருந்த அவர், அடிக்கடி இசைக்கலைஞர்களை தனது இல்லத்திற்கு அழைத்து விருந்தளித்தார். மதுரை மணி, செம்மங்குடி, அரியக்குடி இராமானுஜர் போன்ற பிரமுகர்கள் இவர்களது இல்லத்திற்கு வந்திருந்தனர். தந்தையின் மாற்றத்தக்க வேலையின் காரணமாக, பிள்ளைகள் மாயவரம், கும்பகோணம் மற்றும் திருநெல்வேலி போன்ற பல ஊர்களில் பள்ளிப்படிப்பைப் பெற்றனர். சுப்ரமணியம் மாயவரத்தில் பூச்சி சீனிவாச ஐயங்காரின் சீடரான சிவராம ஐயரிடம் கற்றுக்கொண்டார். திருநெல்வேலியில், ஏ. டி. ராசகோபால ஐயர் மற்றும் பெருங்குளம் 'கவை' சீதாராம பாகவதர் ஆகியோர் இவரது ஆசிரியர்கள். இவரது மூத்த சகோதரி ராதாவும் வீட்டிலேயே படித்தார். 

இவருக்கு சுமார் 19 வயதாக இருந்தபோது, மெட்ராஸ் அகாடமியில் நடந்த பாடல் போட்டியில் சுப்ரமணியம் தனது பாணியில் பாடி முதல் இடத்தைப் பெற்றார். எந்த ராகத்திலும் தாளத்திலும் தனனால் பாடமுடியும் என்று நடுவர்களிடம் கூறியதையடுத்து மிகவும் சிக்கலான சங்கீர்ண நடை தாளமான முகரி ராகத்தில் பாடும்படி நடுவர்கள் கேட்டுக் கொண்டனர். குறையில்லாமல் பாடி, முதலிடம் பெற்றார். 

இவர் பல மொழி பேசுபவர். தியாகராஜர் இயற்றிய *கிருதிகளைப்* பாடும்போது தெலுங்கில் இவரது புலமை பயனுள்ளதாக இருந்தது.

விருதுகள்
---------

சென்னை, மியூசிக் அகாதெமி இவருக்கு கலா ஆச்சார்யா என்ற பட்டம் அளித்தது.

சான்றுகள்
---------



1. ↑  "Carnatic TRS passes away". 5 October 2013. .
2. ↑  "Experts Advisory Committee, Madras Music Academy". .
தூதுவளை பூ
**தூதுவளை** (*Solanum trilobatum*) என்பது மூலிகையாகப் பயன்படும் கொடியாகும். இது இந்தியாவிலும் சில வெப்பமண்டல நாடுகளிலும் காணப்படுகிறது.

விளக்கம்
--------

இந்தக் கொடி மற்றும் இலை போன்ற அனைத்து பகுதிகளிலும் சிறுசிறு வளைந்த முட்களைக் கொண்டிருக்கும். வேலிகள் அல்லது மற்ற செடியினங்களைப் பற்றிக்கொண்டு படர்ந்து ஏறும் தன்மை கொண்டது. இது ஈரமான இடங்களில் செழித்துப் புதர் போல வளரும். இதன் இலை கரும்பச்சை நிறமானது. உருண்டை வடிவில் சிவந்த நிறப் பழங்களைக் கொண்டிருக்கும். இதன் பூக்கள் ஊதா நிறத்தில் பூக்கும். வெள்ளை நிறத்தில் பூக்கும் அரிதான தூதுவளை வகையும் உண்டு.

தூதுவளை இந்தியாவில் அனைத்து இடங்களிலும் பயிராகும் கற்ப மூலிகைகளில் ஒன்றாகும். இதற்கு தூதுவளை, தூதுளம், தூதுளை, சிங்கவல்லி, அளர்க்கம் என்று பல பெயர்கள் உண்டு. இதில் சிறு முட்கள் நிறைந்து காணப்படும். இதன் இலை, பூ, காய், வேர் அனைத்தும் மருத்துவப் பயன் கொண்டது. இதனை அரைத்துப் பச்சடியாக உணவில் சேர்க்கும் வழக்கம் பரவலாக இருக்கிறது.

மூலிகை தயார் செய்யும் முறை
--------------------------

தூதுவளை பறித்து நிழலின் கீழ் இலைகளை உலர்த்தி பின்னர் முள்களை நீக்க வேண்டும். ஏனெனில் முள் உள்ள செடிகளில் சற்று நச்சுத்தன்மையுள்ளதாக கருதப்படுவதால் சமையல் செய்வதற்கு முன்பே இந்த முள்ளை நீக்க வேண்டியது அவசியம். பின்னர் எண்ணெய் அல்லது நெயில் சிறிது வறுக்கவும், பின்னர் அதை அரைத்து சாப்பிடுவதால் சளி, ஆஸ்துமா, நாள்பட்ட சளி, காய்ச்சல் மற்றும் பொதுவான குளிர் சிகிச்சை செய்வதற்குப் பயன்படுகிறது.[]

சேமித்து வைக்கும் முறை
----------------------

இந்த மூலிகை நிழலின் கீழ் இலைகளை உலர்த்தியதன் மூலம் தூள் வடிவத்தில் சேமிக்கப்படலாம்.[]

மேற்கோள்
--------

1. ↑  டாக்டர் வி.விக்ரம் குமார் (8 செப்டம்பர் 2018). "தூதுவளை விடும் ‘தாம்பத்ய’ தூது!". *கட்டுரை* (இந்து தமிழ்).. பார்த்த நாள்: 10 செப்டம்பர் 2018.
**திருமூலஸ்தானம் கைலாசநாதர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயில் ஆகும்.

அமைவிடம்
--------

இக்கோயில் கடலூர் மாவட்டத்தில் காட்டுமன்னார்கோயில் அருகே திருமூலஸ்தானம் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக கைலாசநாதர் உள்ளார். இறைவி காமாட்சி ஆவார்.

அமைப்பு
-------

முற்கால சோழர்களின் கட்டடக்கலைச் சான்றாக உள்ள இக்கோயிலில் தஞ்சை நாயக்க மன்னர்களின் அழகான சிற்பக்ள் உள்ளன.சித்திரை முதல் வாரத்தில் மூலவர்மீது சூரிய ஒளி விழுகிறது. ஆஸ்தான மண்டபம் சிறிய அளவிலான செங்கற்களால் குகை வடிவில் கட்டப்பட்டுள்ளது. கருவறையின் வெளிப்புற சுவற்றில் கிரந்த தமிழ் எழுத்துக்களால் ஆன கல்வெட்டுகள் காணப்படுகின்றன. கோயில் வளாகம் முழுவதும் செடிகளும், முட்புதர்களும் காணப்பட்டு, பராமரிப்பின்றி உள்ளது. அகத்தியர் சிவனை வணங்குவது போன்ற சிற்பம் உள்ளது. கோயில் பராமரிப்புக்காக தரப்பட்ட கொடை பற்றிய விவரங்கள் இதில் காணப்படுகின்றன. துர்க்கை, இலட்சுமி, சரசுவதி ஆகிய மூவரும் உலக இன்னல்கள் தீர இறைவனை வழிபட்டுள்ளனர். சிவ பார்வதி திருமணத்தைக் காண உலக உயிர்கள் அனைத்தும் ஒரு இடத்தில் ஒன்று சேர்ந்தபோது வட பகுதி தாழ்ந்து தென் பகுதி உயரவே, சிவன் அகத்தியரை அழைத்து நிலையைச் சரிசெய்வதற்காக தென் பகுதிக்குச் செல்லும்படி பணித்தார். அகத்தியர் தான் சென்ற இடங்களில் லிங்கத் திருமேனிகளை அமைத்து வழிபட்டுச் சென்றார். அவ்வாறான லிங்கத்திருமேனிகளில் இக்கோயிலில் உள்ளதும் ஒன்றாகும். பின்னர் இங்கு கோயில் கட்டப்பட்டது.

விழாக்கள்
---------

பிரதோஷம், சிவராத்திரி உள்ளிட்ட பல விழாக்கள் இக்கோயிலில் நடைபெறுகின்றன.

மேற்கோள்கள்
-----------

1. 1 2 3 4  அருள்மிகு கைலாசநாதர் திருக்கோயில், தினமலர் கோயில்கள்